Gebhard Leberecht von Blücher
<s>Gebhard Lebereht fon Bliher (; Rostok, 16. decembar 1742. – 12. septembar 1819) bio je pruski feldmaršal, vojskovođa i vojvoda od Valštata, koji je predvodio prusku vojsku protiv Napoleona u bici kod Lajpciga 1813. i bici kod Vaterloa 1815. godine.</s><s>Bio je grof, koji je kasnije postao knez Valštata.</s><s>Počasni je građanin Rostoka i Berlina, koji je nosio nadimak „general napred“ zbog svoga pristupa ratovanju.</s>

<s>Sedmogodišnji rat</s>

<s>Rođen je u Rostoku, baltičkoj luci u Meklenburgu u severnoj Nemačkoj.</s><s>Pripadao je porodici zemljoposednika sa tradicijom iz najmanje 13. veka.</s><s>Započeo je vojnu karijeru sa šesnaest godina pridruživši se švedskoj armiji kao husar.</s><s>Tada je Švedska ratovala sa Pruskom u Sedmogodišnjem ratu.</s><s>Bliher je učestvovao u pomeranijskom pohodu, kada je bio zarobljen u borbi sa pruskim husarima.</s><s>Pukovnik pruske pukovnije Beling bio je impresioniran mladim husarom i primorao ga je da se pridruži pukovniji.</s><s>Učestvovao je u kasnijim bitkama Sedmogodišnjeg rata.</s><s>Kao husarski oficir stekao je mnogo iskustva o lakoj konjici.</s><s>Vatrena duha, znao je da prekorači ovlašćenja, kao što je na primer bilo lažno streljanje osumnjičenog poljskog sveštenika, koji je navodno podržavao poljski ustanak 1772.</s><s>Zbog svega toga nije unapređen u majora, kako se očekivalo.</s><s>Konjički kapetan Bliher je na to poslao uvredljivo pismo o ostavci.</s><s>Fridrih Veliki mu je 1773. dopustio da napusti vojsku odgovorom "Konjički kapetan Bliher može da ide do đavola".</s>

<s>Ponovna aktivnost 
Posle toga posvetio se zemljoradnji.</s><s>Za 15 godina je postao nezavistan.</s><s>Imao je ženu, sedmoro dece i postao je mason.</s><s>Za vreme života Fridriha Velikoga nije se mogao vratiti u vojsku.</s><s>Nakon kraljeve smrti 1786. ponovo je postavljen 1787. u staroj pukovniji kao major crvenih husara.</s><s>Sudelovao je u ekspediciji u Holandiji 1787, pa je 1788. unapređen u potpukovnika.</s><s>Već 1789. dobio je najviše prusko vojno odlikovanje, a 1794. je postao pukovnik crvenih husara.</s><s>Tokom 1793. i 1794. isticao se u konjičkim akcijama protiv Francuza, a za uspeh je unapređen u general-majora.</s><s>General-potpukovnik je postao 1801. godine.</s>

<s>Rat 1805/1806.</s><s>Isticao se od 1805. do 1806. kao jedan od vođa ratne frakcije u Pruskoj i učestvovao je kao general konjice u pohodu, koji je 1806. završio teškim porazom Pruske.</s><s>U bici kod Jene i Aueršteta mnogo puta je na čelu pruske konjice napadao kod Aueršteta, ali bilo je to prerano i bezuspešno.</s><s>Za vreme povlačenja razbijene pruske armije komandovao je zaštitnicom korpusa kneza Hoenloe.</s><s>Nakon kapitulacije glavnine pruske vojske predvodio je ostatak vojske na sever.</s><s>U blizini Libeka borio se u nizu sukoba, ali morao se predati u Ratekau 7. novembra 1806.</s><s>Bliher je insistirao da u akt o kapitulaciji uđe rečenica da se predao jer više nije imao municije ni snabdevanja, a da su njegovi vojnici bili počastvovani od francuskih.</s><s>Bliheru je na njegovu časnu reč bilo dozvoljeno da zadrži sablju i da se slobodno kreće.</s><s>Ubrzo je Bliher bio zamenjen za francuskog generala Viktora.</s><s>Učestvovao je u ratu u Pomeraniji, Berlinu i Kenigzbergu do kraja rata.</s>

<s>Rat Šeste koalicije</s>

<s>Posle rata Blihera su smatrali prirodnim vođom patriotske partije.</s><s>Nadao se savezu sa Austrijom 1809, ali to se izjalovilo.</s><s>Tada je postao general konjice.</s><s>Tokom 1812. otvoreno se izjasnio za savez sa Rusijom i Francuskom da ga gotovo više nisu hteli da vide na dvoru.</s><s>Tokom 1813.</s><s>Blihera su ponovo postavili u vrhovnu komandu. bio je prisutan u bici kod Licena i u bici kod Baucena.</s><s>Za vreme primirja radio je na reorganizaciji pruske vojske, a kada se rat nastavio Bliher je postao glavnokomandujući vojske u Šleskoj.</s><s>Pod njegovom komandom je bilo 40.000 Prusa i 50.000 Rusa, a u štabu su mu bili Avgust fon Gnajzenau i Fridrih fon Mufling.</s><s>Problem kod savezničkih armija je bio da često nije bilo lako naću zajednički jezik.</s><s>Kada nije mogao da uveri druge Bliher bi sam krenuo u akciju, pa bi ga drugi pratili.</s><s>Pobedio je maršala Etjena Makdonalda u bici kod Kacbaha.</s><s>Maršala Mormona je pobedio kod Mekerna.</s><s>U bici kod Lajpciga zaslužan je za pobedu nad Napoleonom.</s><s>Nakon bitke kod Mekerna unapređen je u feldmaršala. tokom time 1813–1814.</s><s>Bliher je uspeo nagovoriti saveznike da prenesu rat u Francusku.</s><s>Izvojevao je nekoliko pobeda u Francuskoj, a pobedom u bici kod Laona 9/10. marta 1814. odlučena je praktički sudbina celoga pohoda.</s><s>Posle toga sudelovao je u operacijama bohemske armije.</s><s>Na kraju je sa bohemskom i šleskom armijom išao na Pariz.</s><s>Pobedom kod Montmatra saveznici su ušli u Pariz i srušili Napoleona.</s><s>Bliher se zalagao za oštro kažnjavanje Francuske zbog svega što je Pruska pretrpjela.</s><s>Ostali komandanti su ga sprečili u naumu.</s><s>Postao je u junu 1814. knez od Valštata.</s>

<s>Rat Sedme koalicije</s>

<s>Povukao se u Šlesku, ali nakon Napoleonova povratka sa Elbe Bliher se ponovo aktivirao.</s><s>Komandovao je armijom Donjeg Porajnja.</s><s>General Avgust fon Gnajzenau je bio njegov načelnik štaba.</s><s>Za vreme bitke kod Linjija 16. juna 1815.</s><s>Prusi su pretrpjeli težak poraz.</s><s>Ostali su bez konjica, a Bliher je jedva spasio glavu.</s><s>Nekoliko sati nije mogao preuzeti komandu, pa je fon Gnajzenau povukao i sakupio poraženu vojsku i poslao je u pomoć vojvodi od Velingtona u bici kod Vaterloa.</s><s>Pruska vojska je uspela nakon teškoga marša kroz muljevite puteve da dorinese savezničkoj pobedi.</s><s>Nakon toga su ganjali Francuze do Pariza, u koji su ušli 7. jula 1815.</s>

<s>Reference</s>

<s>Literatura</s>

<s>Spoljašnje veze</s>

<s>Blüchers Zug von Auerstedt bis Ratekau und Lübecks Schreckenstage (1806)</s>

<s>Njemački vojskovođe
Pruska
Vojskovođe u Napoleonskim ratovima</s>

